બંને નીકળી પડે છે ફ્રેંચ કન્ટ્રીસાઈડની સોંસરવા ,કૈક નવા લોકોને મળવા અને તેમની કથની કમ જીવની જાણવા. અને કોણ કોણ મળે છે અને કેવા કેવા ફોટોઝ હાથમાં આવે છે ,આ દરમ્યાન એમને ? 1) 12-14 રેન્ડમ લોકોનો ફેઈસ ક્લોઝઅપ અને હાથમાં પકડેલી Baguette નામે ફ્રેન્ચ બ્રેડ’નો સળંગ જાયન્ટ ફોટો 2) ખાણીયાઓનું એક ખાલી થયેલું શહેર અને વર્ષોથી રહેતી એક વૃદ્ધા અને જુના ખાણિયાઓને અંજલિ 3) મશીનરીઝ’ની મદદથી એકલપંડે પોતાની 500 અને અન્યોની 1500 એકર [ હા , એકર! ] જમીન ખેડતો એક ખેડૂત અને તેનું વિશાળ બાર્ન ! 4) એક લોકલ લેડી બારટેન્ડર અને ખૂણેની બિલ્ડીંગ પરનો તેનો ક્લાસિક છત્રીવાળો ફોટો ! 5) હાઈડ્રોક્લોરીક એસિડની એક ફેક્ટરી અને ત્યાંના કર્મચારીઓનું એક મસ્ત ગ્રુપ કોલાજ 6) વર્દા’નું આઈ ટેસ્ટિંગ અને આઈ ટેસ્ટિંગના પેલા નાનેથી મોટા થતા જતા અક્ષરો ! 7) અર્ધું બનીને તરછોડાયેલું ગામ 8) ક્યારેય કામ ન કરેલ એવો એકલરામ હિપ્પી અને એની ફર્સ્ટહેન્ડ ફિલોસોફી 9) એક પ્રૌઢ યુગલ કે જે બકરીઓના દૂધમાંથી ચીઝ બનાવતા હોય છે અને તેમનો બકરીઓનો શીંગડા સહિત કરેલો સ્વીકાર અને ગોટ વિથ હોર્ન પોઝ ! 10) એક અંતહીન બીચ અને કરાડ પરથી ગબડેલ વિશાળ શિલા પર એક યુવકનું અથાગમાં તાગતું હોય એવું 90 ડિગ્રીએ આલાતરીન પોશ્ચર ! 11) સી-પોર્ટ પર વર્કર્સ’ની પત્નીઓનો કન્ટેઇનર પર જાયન્ટ પોઝ 12) અને અંતે ; વર્દા’ની કરચલીવાળી આંખો ને પગની ઠેડી આંગળીઓનું માલગાડી પર પેસ્ટિંગ . . .